An holl yezhoù romanek a ziskenn eus al Latin poblek, yezh ar soudarded, an drevadennerien hag ar sklaved. Disheñvel a-walch e oa hemañ diouzh al Latin klasel implijet gant ar skrivagnerien roman. Etre 200 kt J-K ha 100 gd J-K ez eas al Latin da yezh voutin kornôg an impalaeriezh, eus al Ledenez Iberiat betek aodoù ar Mor Du. Estreget er Pireneoù, en Enez-Vreizh, en Ilyria ha, marteze, e kornioù-bro zo eus Galia e erlechias ar yezhioù lechiel. Goude diskar an impalaeriezh e krogas da gemm en un doare dizalch e pep bro, ha genel a reas degadoù a yezhoù distag.